སང་ཞོགས་པ་དེར་ཁོ་བོ་ཨ་རིའི་ཤར་ཕྱོགས་ཁུལ་དུ་ཉིན་གསུམ་རིང་དཔེ་ཁྲིད་ཅིག་གི་ཆེད་དུ་འགྲོ་དགོས།ཀླུ་སྨྱོན་ངེད་གཉིས་ཀྱིས་དུས་བགོས་བྱས་པ་གང་ཡང་མེད་ཀྱང་ཞོགས་ཀར་གནམ་ཐང་དུ་སླེབས་དུས།ཁོང་དང་ས་སྐྱའི་བླ་མ་སྟོན་འཁོར་བཅས་གནམ་ཐང་དུ་སླེབས་འདུགའཚིག་ཇ་ཁང་ཞིག་ལས་ཤིང་ཏོག་ཁུ་བ་ཕོར་བ་གང་རེ་ཉོས་ཏེ་ཨ་རིའི་མངའ་སྡེ་ཁག་གི་ཕྱིའི་ཡུལ་ལྗོངས་དང་གནམ་གཤིས་སྐོར་ལ་གླེང་མོལ་བྱས།ཁོང་ཉིད་བཞུགས་གནས་སི་ཨེ་ཏྲོལ་ནི་སྟོན་ཁའི་ཟླ་གསུམ་རིང་རི་ཆུ་ནགས་ཚུལ་གྱིས་བཀོད་པས་ཡུལ་ལུང་ཐམས་ཅད་ཡིད་དུ་འོང་ཤིང་།ད་དུང་ཆུ་བོ་ཆུ་ཕྲན་གྱི་ཁ་དོག་ལེགས་པས།དོན་གྲུབ་རྒྱལ་གྱི་ལང་ཚོའི་རྦབ་ཆུ་ཡིད་ངོར་ལྷང་ལྷང་འཆར་བ་ལྟ་བུའི་རི་གཟར་གྱི་རྦབ་ཆུ་ལུ་མ་ཡང་མང་རབས་བཤད།དུས་ཚོད་ཀྱིས་སྟབས་འགྲིག་ན་འདི་ལོའི་ཟླ་བ་བདུན་པ་དང་བརྒྱད་པ་གང་རུང་དུ་ཁོང་དང་ལྷན་ཉིན་ཤས་རིང་ཡུལ་སྐོར་སྤྲོ་འཆམ་དུ་འགྲོ་རྒྱུ་བྱས་ཡོད།།